
Projekteerimistingimuste määramine
(Linda tn.1 - M5, M6 mitteeluruumide ümberplaneerimine bürooruumide tarbeks)

Vastavalt Kohaliku omavalitsuse korralduse seaduse § 30 lõike1 punktile 2, Ehitusseaduse §19  lõikele 3 ning Narva Linnavolikogu 26.08.2004 määrusele nr 42/38 “Narva Linnavalitsuse projekteerimistingimuste määramise delegeerimise õigus”   


Narva Linnavalitsus annab korralduse:


Määrata projekteerimistingimused Linda tn.1 - M5, M6 mitteeluruumide bürooks ümberplaneerimise ehitusprojekti koostamiseks järgnevalt:             

	1. ÜLDANDMED



	1.1  Tellija
 
	Logowest OÜ, registrikood 10772873
Puškini tn.20-81,  20307 Narva 

	1.2  Asukoht, algandmed                                         
	Narva linn, Linda tn.1 - M5, M6
M6 mitteeluruumide pindala  180,9 m2
M5 mitteeluruumide pindala  78,4 m2
Maakasutuse sihtotstarve: korruselamumaa

	1.3  Projekteerimistingimused on kehtivad 2 aastat alates korralduse jõustumisest.

	1.4  Projekteerimistingimuste koostamise alus     

1.4.1 Projekteerimistingimuste taotlus 31.03.08.a avaldus nr 576/1-12 
Jelena Hripunova – juhatuse liige
1.4.2 Ehitusseadus, Narva linna ehitusmäärus
1.4.3 Eestis kehtivad normatiivid, EPN, Eesti Standardid.

	2. PROJEKTEERIMISE EESMÄRK




2.1 Projekti koostamise eesmärgiks on Linda tn.1 - M5, M6 mitteeluruumide ümberplaneerimine bürooruumide tarbeks ilma kandvate seinte likvideerimiseta.
	3. ÜLDNÕUDED




3.1  Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

- Vabariigi Valitsuse kinnitatud 27.10.2004. a määrus nr 315 „Ehitisele ja selle osale esitatavad tuleohutusnõuded”;

- Narva Linnavolikogu kinnitatud 30.11.2006.a. määrus nr.48 „Narva linna ehitusmäärus”;
- Eesti Standard EVS 865-1:2006 „Hoone ehitusprojekti kirjeldus. Osa 1: Eelprojekti seletuskiri”;

- Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus”;

- Eesti Standard EVS 811: 2006 „Hoone ehitusprojekt”;

- Majandus- ja Kommunikatsiooniministri kehtestatud 27.12.2002.a. määrus nr 70 „Nõuded ehitusloa taotlemisel esitatavale ehitusprojektile“;

- Majandus- ja Kommunikatsiooniministri kehtestatud 24.12.2002.a. määrus nr 69 „Ehitise tehniliste andmete loetelu“ jne.
3.2    Projekt (selle osad) peab olema koostatud või kontrollitud projekteerimises pädeva vastutava spetsialisti poolt (Ehitusseadus §18 lõige 4 punkt 1).

3.3    Projekt peab olema heaks kiidetud kõigil ehitusseadusega ettenähtud juhtudel.

3.4    Esitada projekti nimetus vastavalt projekteerimistingimustele.

3.5    Väljastatud projekteerimistingimused lisada projekti kausta.
3.6    Esitada Arhitektuuriametile kooskõlastamiseks ehitusprojekt vähemalt kahes identselt komplekteeritud eksemplaris. Narva linna ehitusmääruse § 24 kohaselt nõutakse põhiprojekt ehitusloa saamiseks.
	4. ARHITEKTUURSED JA LINNAEHITUSLIKUD TINGIMUSED


4.1    Likvideeritavad ja ümberehitatavad hooneosad: ümberplaneerimine võib toimuda mittekandvate vaheseinte arvelt. Lammutatavad ja uued vaheseinad näidata korruseplaanil. Esitada uute vaheseinte spetsifikatsioon.

4.2    Aknaraamide vahetamine: olemasolevates mõõtmetes, kooskõlas hoone fassaadide klaasistamispassiga. 
4.3    Siseviimistlus: kasutatavad materjalid peavad vastama ruumide sihtotstarbele ja tervisekaitsenõuetele. Siseviimistluse lahendus esitada projekti koosseisus.
4.4    Vajadusel tehnosüsteemide rekonstrueerimine.
4.5    Parkimiskohad: lahendada Linda tn.1 krundi piirides. 
4.6    Asendiplaan: näidata sisse- ja väljasõit krundilt, parkimiskohtade paiknemine jne.
4.7    Keskkonnakaitsemeetmed ja jäätmekäitlus: lahendada projekti koosseisus.
4.8    Projekti koosseisus esitada lisaks:   
- situatsiooniskeem,

- ruumide inventeerimisplaanid,

- põrandate plaan ja lõiked,

- avade täitmise plaan,

- akende ja uste eksplikatsioon,

- värvivaated ja reklaami asukoht,

- mööbli ja seadmete paigaldamise plaan,

- trepi skeem koos mõõtmetega jne.

	5. INSENERTEHNILISED ERITINGIMUSED



5.1 Vajadusel projekti koosseisus esitada insener-tehniline projektlahendus elektrivarustusele, ventilatsioonile, veele, kanalisatsioonile, küttele ja tuletõrjesignalisatsioonile jne.
	6. ERITINGIMUSED




6.1    Enne projekteerimise algust tuleb läbi viia mitteeluruumide seisundi tehniline ekspertiis. Otsus lisada projekti kausta. Soovitused ja järeldused võtta arvesse projekteerimisel.
6.2    Kandvas seinas ukseava (müüriava) ehitamine on lubatud vaid tehnilise ekspertiisi alusel. Anda tehniline hinnang tarindile, välja selgitades ukseava (müüriava) ehitamise võimalused koos riskide välja toomise ning soovitavate tööde teostamisega. Otsus lisada projekti kausta. Esitada silluste lõiked. Teostada ehitusprojekti sõltumatu ekspertiis (Narva linna ehitusmäärus § 23, Ehitusseadus § 21).
	7. KOOSKÕLASTUSED




7.1     Ida-Eesti Päästekeskuse Narva Keskkomando.

7.2     Narva Linnavalitsuse Linnavara ja-Majandusameti kommunaalmajanduse osakond.                                (väljaspool krunti projekteeritavad parkimiskohad).
7.3     Narva Linnavalitsuse Arhitektuuri- ja Linnaplaneerimise Amet.

	8. RAKENDUSSÄTTED




8.1    Korraldus jõustub teatavaks tegemisest.
8.2    Korralduse võib vaidlustada Tartu Halduskohtu Jõhvi kohtumajas 30 päeva jooksul arvates korralduse  teatavakstegemisest.

Tarmo Tammiste

Linnapea

Ants Liimets

	
	Linnasekretär

